
Nõusoleku  andmine  Narva linnas Puškini 28
kinnistu hüpoteegiga koormamiseks

1. Asjaolud ja menetluse käik

 
Travel Balt OÜ (registrikood 10972649, asukoht Puškini 28, Narva) omandas 02.03.2004  kinnistu tagasiostuõigusega müügilepingu ja asjaõiguslepingu (Jõhvi notari Tatjana Boitsova registri nr 2976) alusel Narva linnalt kinnistu aadressil Puškini 28 Narvas ning võttis endale kohustuse investeerida omandatud varasse 15 300 000 krooni kolme aasta jooksul arvates müügilepingu sõlmimisest.

Travel Balt OÜ esitatud aruannete kohaselt investeeriti Puškini 28 kinnistusse lepingu esimesel kehtivusaastal s.o kuni 02.03.2005 - 2 033 756 krooni, teisel kehtivusaastal s.o kuni 02.03.2006 – 10 800 147 krooni. Seega pidi OÜ Travel Balt investeerima investeerimiskohustuse lõpptähtajaks s.o kuni 02.03.2007 - 2 466 097 krooni.
Travel Balt OÜ sai 17.08.2005 ehitise rekonstrueeritud osa kasutusloa nr 3657, Puškini 28 hoone restaureeritud osas tegutsevad praegu hotell ja restoran.

Narva Linnavalitsusele 27.02.2007 saadetud kirjas nr 10 garanteerib OÜ Travel Balt järelejäänud investeerimiskohustuse summas 2 466 097 krooni täitmise tähtajaks 01.06.2007. Tähtaja pikendamise vajadust põhjendatakse sellega, et OÜ Travel Balt taotleb praegu täiendavat laenu Puškini 28 hoone 4-korruselise osa väljaehitamiseks,  rahastamise küsimus lahendatakse lähiajal. Seoses sellega taotleb OÜ Travel Balt pikendada investeeringute tähtaega alates 02.03.2007 kuni 01.06.2007. 28.03.2007 kirjas nr 12 taotletakse täiendavalt Narva Linnavalitsuse nõusolekut Sampo Pangas laenu vormistamiseks suuruses 6 500 000 krooni, mis on vajalik linna ees võetud kohustuse täitmiseks Puškini 28 hoone rekonstrueerimise lõpetamise osas. 
AS Sampo Pank kinnitas 29.03.2007 kirjas oma valmidust anda laenu Puškini 28 hoone renoveerimiseks.

Travel Balt OÜ taotlust arutati Narva Linnavalitsuse linnavarakomisjoni istungil 04.04.2007 (protokoll nr 4), kus võeti vastu otsus:

1. Nõustuda hüpoteegi seadmisega Narvas Puškini 28 kinnistule 6 500 000 krooni ulatuses ASi Sampo Pank kasuks. 

2. Linnavara- ja Majandusametil esitada küsimus Narva Linnavalitsuse istungile korralduse vastuvõtmiseks.

Hüpoteegi seadmine võimaldab OÜ Travel Balt lõpetada Puškini 28 hoone rekonstrueerimine ning täita täielikult linna ees võetud kohustused. 
2. Õiguslikud alused

 
Kohaliku omavalitsuse korralduse seaduse § 30 lõike 1 punkti 2 kohaselt 
linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 09.06.2005.a määrusega nr 18/56 kinnitatud “Linnavara võõrandamise korra” punkti 75 kohaselt juhul, kui linnavara võõrandatakse lisatingimuste kehtestamisega investeerimis- või muude kohustuste näol, peab müügilepingus olema märgitud, et nimetatud vara edasine võõrandamine või koormamine võib toimuda ainult Narva linna kirjalikul nõusolekul, mis vormistatakse linnavalitsuse vastava korraldusega.”
 

3. Otsus

 3.1. Nõustuda Travel Balt osaühingu (registrikood 10972649, asukoht Puškini 28, Narva)  omandis olevale Narvas Puškini 28 kinnistule (kinnistusregistriosa nr 669909) aktsiaseltsi  SAMPO PANK (registrikood 10040839, asukoht Narva mnt 11, 15015 Tallinn) kasuks hüpoteegi seadmisega 6 500 000 (kuue miljoni viiesaja tuhande) krooni ulatuses.

3.2. Volitada Narva linnapead Tarmo Tammiste’t, isikukood 36208175216, linna nimel alla kirjutama punktis 3.1. nimetatud nõusolekule.

3.3. Narva Linnavalitsuse Linnavara- ja Majandusametil teha korraldus teatavaks Travel Balt osaühingule ja aktsiaseltsile SAMPO PANK.

  

4. Korralduse vaidlustamine

Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted
Käesolev korraldus jõustub seaduses sätestatud korras.
Tarmo Tammiste

